Spansk avis: Styrtet på 2700 meters høyde
Det var tirsdag formiddag at et Airbus A320-fly, på vei fra Barcelona til Düsseldorf, styrtet i alpene sør i Frankrike. Flyet er fra flyselskapet Germanwings, og hadde 150 personer om bord. Samtlige er antatt omkommet.* Flyet var av typen Airbus 320. * Det ble levert til Lufthansa i 1991. * Hadde tilbakelagt 58.300 flytimer på rundt 46.700 fullførte reiser. * Totalt er det levert 3.889 fly i denne serien, hvorav 3.660 av dem fremdeles flyr. Kilde: DPA Det har vært motstridende rapporter om hvorvidt flyet sendte ut nødsignal eller ei. Det ble først meldt at mannskapet om bord sendte ut nødsignal klokken 10.47 – 46 minutter ut i flyvningen. Det franske luftfartsmyndighetene gikk tirsdag ettermiddag ut og avkreftet dette: – Det ble ikke sendt ut noen Mayday-melding. Det var kontrolltårnet som besluttet å erklære at flyet var i nød da de ikke lenger hadde noe kontakt med flyet, sier de til AFP. Den spanske avisen La Vanguardia at flyet har styrtet på 2700 meters høyde.Den franske avisen Francesoir, viser til at nettstedet flightaware.com, melder at klokken 10.27 holdt flyet fortsatt sin opprinnelige rute. Klokken 10.30 begynte flyet å miste høyde, med 1000 meter i minuttet, frem til klokken 10.38 Sébastien Giroud ble vitne til flystyrten: – Jeg så ikke mye, bare to-tre sekunder. Flyet fløy svært lavt, kun 1500 – 2000 meter. Jeg tenkte at sånn vil ikke flyet komme seg over fjellene. Så var det et kjempesmell, sier øyenvitnet til den franske avisen Le Figaro. Krasjstedet og vraket er lokalisert, ifølge franske luftfartsmyndigheter. Redningsmannskaper er nå sendt inn med firehjulinger, jeeps og hunder for å søke etter ofre etter ulykken, melder Bild. Flyets vrakdeler er spredd over et stort område, de største delen skal ifølge flere medier være på størrelse med en bil. Franske myndigheter beskriver ifølge RTL levningene av de omkomne som svært ille tilredt. Ifølge redningsarbeiderne kan det være at de prøver å få det første omkomne fraktet bort fra ulykkesstedet med helikopter før det mørkner, og det blir vanskeligere værforhold. – Det blir svært vanskelig å fjerne de ulike elementene fra stedet. Det vil ta dager å få alle de omkomne om bord, og deretter vrakrestene, sier oberstløytnant Jean-Paul Bloy, ifølge LesEchos.fr. Alt må fraktes bort med helikopter. Et øyenvitne Bild har snakket med sier at han fra en annen fjelltopp i Alpene har sett rester av et fly i fjellet. – Jeg var ikke i tvil, det flyet må ha kollidert i fjellveggen. Turistsjefen på skistedet Val d'Allos sier til Avisen Libération at man ikke kan utelukke at skiløpere kan ha sett flystyrten. På ulykkesstedet skal snødybden være 80 cm, noe som bidrar til å vanskeliggjøre redningsarbeidet. Den franske innenriksministeren Bernard Cazeneuve bekreftet tirsdag kveld at en av de to svarte boksene er funnet. – I løpet av de neste timene vil vi vite hva den har registrert, sier han.Majoriteten av passasjerene og de ansatte skal være tyske. Spanske myndigheter melder at 45 av passasjerene er spanjoler. Hollande opplyser at det trolig også var tyrkiske passasjerer om bord i ulykkesflyet Det skal være to babyer og 16 skolebarn blant de drepte etter tirsdagens flystyrt i Frankrike, ifølge Germanwings og tyske medier. Germanwings ønsker ikke å gå ut med ytterligere informasjon om passasjerene før alle pårørende er varslet, sier opplyser selskapets talsmann Thomas Winkelmann på en pressekonferanse tirsdag ettermiddag. Germanwings-flyet styrtet brått fra marsjhøyden på 38.000 fot til 6.000 fot på under åtte minutter. Så forsvant det fra radaren, opplyser flyselskapet. Ekspert:Det store spørsmålet er hva som skjedde på 40 000 fots høydeDen tyske havarikommisjonen har sendt et team på tre eksperter til Frankrike, som skal delta i granskingen av ulykken. Ekspertene skulle i ettermiddag egentlig ha redegjort for en nestenulykke som fant sted i november i fjor. En Airbus-maskin fra Lufthansa begynte da å miste høyde på grunn av et problem med flyets høydesensorer, som ga flyets computer feil informasjon. Ulykkesflyet gjennomgikk vedlikehold senest i går på flyplassen i Düsseldorf, ifølge Germanwings talsmann.
– Flyet fløy svært lavt, kun 1500 - 2000 meter. Jeg tenkte at sånn vil ikke flyet komme seg over fjellene, sier et øyevitne.